Príloha č. 1

**Opis predmetu zákazky, vlastný návrh plnenia**

**Časť 1 – Protichemický ochranný oblek typ 1a ET**

**Všeobecné vymedzenie predmetu zákazky:** protichemický ochranný oblek označený podľa nižšie uvedených technickej noriem ako typ 1a ET (ďalej len *„ochranný oblek“*) určený ako osobný ochranný prostriedok. Ochranný oblek je určený pre ochranu povrchu tela užívateľa, ako jeho osobný ochranný prostriedok, pri vstupe do prostredia kontaminovaného nebezpečnou látkou neznámeho pôvodu, vyhovujúcim podmienkam EN 943-2:2019 a tiež nižšie uvedených technických noriem. Spoločne s autonómnym dýchacím prístrojom musí zabezpečiť úplnú izoláciu užívateľa od okolitého kontaminovaného prostredia.

Ochranný oblek musí byť vhodný do výbušného prostredia.

Ochranný oblek musí byť kompatibilný s autonómnymi pretlakovými dýchacími prístrojmi s otvoreným okruhom od spoločností MSA a Dräger, ktoré sú používané v Hasičskom a záchrannom zbore.

Ochranný oblek musí byť kompatibilný s ochrannými hasičskými zásahovými prilbami Gallet F1, MSA Safety Gallet F1 XF, ktoré sú používané v Hasičskom a záchrannom zbore.

**Parametre predmetu zákazky: Jedná sa o ochranný oblek** určený po jeho dekontaminácii na opakované použitie. **Musí byť kompatibilný** **s autonómnymi dýchacími prístrojmi a hasičskými prilbami používanými v Hasičskom a záchrannom zbore. Ochranný oblek musí dokázateľne spĺňať požiadavky:**

* 1. EN ISO 13688: 2013 Ochranné odevy. Všeobecné požiadavky,
	2. EN 943-1:2015+A1:2019 Ochranné odevy proti kvapalným a plynným chemikáliám vrátane kvapalných a tuhých aerosólov. Časť 1: Funkčné požiadavky na typ 1 (plynotesné) protichemické ochranné obleky, ochranné odevy proti kvapalným a plynným chemikáliám vrátane aerosólov a pevných častíc,
	3. EN 943-2: 2019 Ochranné odevy proti kvapalným a plynným chemikáliám vrátane kvapalných a tuhých aerosólov. Časť 2 Funkčné požiadavky na plynotesné protichemické ochranné obleky typ 1 pre záchranné zbory (ET),
	4. EN 14126:2003, EN ISO:14126:2003/AC:2004 Ochranné odevy. Požiadavky a skúšobné metódy na ochranný odev proti nositeľom nákazy,
	5. EN 1073-2: 2002 Ochranné odevy proti rádioaktívnej kontaminácii. Časť 2: Požiadavky a skúšobné metódy na ochranné odevy bez nútenej ventilácie proti kontaminácii rádioaktívnymi časticami,
	6. EN ISO 374-1: 2016, EN ISO 374-1:2016/A1:2018 Ochranné rukavice proti nebezpečným chemikáliám a mikroorganizmom. Časť 1: Terminológia a požiadavky na vyhotovenie pre chemické riziká,
	7. EN 388:2016+A1:2018 Ochranné rukavice proti mechanickým rizikám,
	8. EN 15090:2012 Obuv pre hasičov,
	9. EN 1149-5:2018 Ochranné odevy. Elektrostatické vlastnosti. Časť 5: Funkčné požiadavky na materiál a požiadavky na konštrukciu.

|  |  |  |  |  |
| --- | --- | --- | --- | --- |
| **položka** | **Požadovaná technická špecifikácia, parametre a funkcionality** | **Uchádzač uvedie príslušnú/é číselnú/é hodnotu/y** | **Uchádzač uvedie „áno/nie“** |  |
| . | Požadovaná technická špecifikácia, parametre a funkcionality |  |  |
| **1.** | Základné požiadavky |  |  |
| 1.1.1 | Strihové riešenie ochranného obleku musí pri jeho použití umožniť príslušníkovi HaZZ pohodlne vykonávať činnosti obvyklé pri výkone jeho povolania s autonómnym dýchacím prístrojom a hasičskou prilbou vo vnútriprotichemického obleku. |  |  |
| 1.1.2. | Ochranný oblek musí byť určený na opakované, viacnásobné použitie. |  |  |
| 1.1.3. | Ochranný oblek musí byť vyrobený ako jeden kus. Kukla, obuv (čižmy) a rukavice musia byť pevne spojené s ochranným oblekom. Ochranný oblek musí byť uzatvorený plynotesným zipsom so zatváraním smerom hore. |  |  |
| 1.1.4. | Ochranný oblek pri použití s autonómnym dýchacím prístrojom musí zabezpečiť izoláciu používateľa od okolitého prostredia. |  |  |
| 1.1.5. | Ochranné obleky musia byť vyrobené minimálne v piatich veľkostných skupinách tak, aby vyhovovali užívateľom z telesnou výškou minimálne od 1,64 m až do 2,10 m. |  |  |
| 1.1.6. | Kukla (ochrana hlavy) obleku musí byť pevne spojená s telom obleku. |  |  |
| 1.1.7. | Kukla musí byť vybavená priezorom a výdychovými ventilmi. |  |  |
| 1.1.8. | Integrovaný priezor ochranného obleku musí byť vyrobený z pevného materiálu rovnakej alebo väčšej odolnosti ako celý oblek. Musí mať minimálnu výšku 350 mm a minimálnu šírku 400 mm. Priezor musí mať taký tvar, aby užívateľ, ktorý má na sebe celotvárovú ochrannú masku nemal ničím obmedzené zorné pole. Priezor musí byť chránený z vonkajšej strany proti mechanickému poškodeniu v zmysle EN 943 – 2:2019 a z vnútornej strany aj proti zahmlievaniu. |  |  |
| 1.1.9. | Čižmy (obuv) musia byť pevne a plynotesne spojené s ochranným oblekom, musia byť protichemické a spĺňať požiadavky EN 15090:2012. Čižmy musia byť k dispozícii v rôznych veľkostiach v závislosti od veľkosti ochranného obleku a od veľkosti obuvi užívateľa minimálne od čísla 43 do 50. Nesmú mať žiadne švy v oblasti chodidiel. |  |  |
| 1.1.10. | Chrbtová časť ochranného obleku musí byť vybavená vakom so zosilnenými stenami pre umiestnenie autonómneho dýchacieho prístroja. |  |  |
| 1.1.11. | Rukavice musia byť plynotesne spojené s ochranným oblekom takým spôsobom, aby mohli byť kedykoľvek vymenené bez použitia náradia a ďalších náhradných dielov. Veľkosť rukavíc musí byť vhodná pre užívateľov s veľkosťou ruky minimálne 10 až 11 v závislosti od veľkosti obleku. |  |  |
| 1.1.12. | Spôsob vyhotovenia rukavíc musí pri používaní ochranného odevu umožniť vtiahnutie ruky do vnútorného priestoru ochranného odevu na manipuláciu s rádiostanicou a utretie priezoru z vnútornej strany. |  |  |
| 1.1.13. | Plynotesný zips musí byť vo vyhotovení s kovovým bežcom a ťažným pútkom na vnútornej aj vonkajšej strane obleku. Ťažné pútko musí byť dlhé minimálne 80 mm a široké minimálne 10 mm. Zips musí siahať po strane obleku od kukly po koleno obleku a zatvárať sa tak aby pre užívateľa obleku bolo oblečenie a vyzlečenie z neho čo najjednoduchšie. Zips musí byť po celej jeho dĺžke chránený ochrannou chlopňou širokou minimálne 80 mm so suchým zipsom |  |  |
| 1.1.14. | Ochranný oblek musí obsahovať vnútorné vrecko na uloženie rádiostanice vysoké minimálne 200 mm a široké minimálne 150 mm, ktoré je umiestnené v úrovni dolnej časti hrudníka alebo hornej časti brucha. Vrecko musí mať z vrchnej strany kryt uzatvárateľný na suchý zips, taký aby zabránil vypadnutiu rádiostanice z vrecka a zároveň nebránil anténe rádiostanice. Materiál vnútorného vrecka musí byť z rovnakého materiálu ako oblek. |  |  |
| 1.1.15. | Ochranný oblek musí byť z vnútornej strany vybavený trakmi, pomocou ktorých bude možné používateľovi dĺžkovo prispôsobiť sed obleku. |  |  |
| 1.2. | **Požiadavky na materiál:** |  |  |
| 1.2.1. | Ochranný oblek musí mať integrovanú kombináciu vrstvených rukavíc. |  |  |
| 1.2.2. | Ochranný oblek musí mať integrované čižmy (obuv), ktorých minimálne funkčné charakteristiky na materiál sa rovnajú alebo sú väčšie ako funkčné charakteristiky na materiál celého ochranného obleku.  |  |  |
| 1.2.3. | Materiál ochranného obleku vrátane všetkých jeho častí, švov a spojovacích častí musí byť odolný proti chemikáliám vrátane aerosólov a pevných častíc,  mikroorganizmom a proti mechanickým rizikám spôsobenými odieraním, prerezaním čepeľou, trhaním a prepichnutím. Minimálne však musí spĺňať podmienky uvedené v EN 943-2:2019. Elektrostatické vlastnosti ochranného obleku musia spĺňať požiadavky EN 1149-5: 2018. |  |  |
| **2.** | Ďalšie požiadavky |  |  |
| 2.1.1. | Výrobca musí určiť skúšobné zariadenie na vykonávanie skúšky tesnosti ochranného obleku |  |  |
| 2.1.2. | Súčasťou dodávky musí byť kvalifikované zaškolenie obsluhy na používanie a vykonávanie odporúčaných skúšok pre 60 osôb.  |  |  |
| 2.1.3. | Oblek musí byť dodaný v zapečatenom obale, tak aby bola možná kontrola dodávky tovaru (ochranného obleku) bez jeho porušenia. |  |  |
| 2.1.4. | K ochrannému obleku musí byť dodaný nepremokavý ochranný obal určený na skladovanie a transport ochranného obleku. |  |  |
| 2.1.5. | Výrobca musí v Pokynoch a informáciách výrobcu určiť spôsoby čistenia a odporučiť čistiace prostriedky na čistenie, dekontamináciu a dezinfekciu ochranného obleku. |  |  |
| 2.1.6. | Ochranné obleky v čase dodania nesmú byť staršie ako 12 mesiacov od dátumu výroby |  |  |
| 2.1.7. | V prípade vykonania servisu v rámci záručnej doby musí byť oprava vykonaná v autorizovanom servise. |  |  |
| 2.1.8. | V prípade reklamácie a záručnej opravy predmetu zákazky uchádzač garantuje výmenu resp. opravu v termíne do 30 pracovných dní od odovzdania predmetu zákazky na reklamáciu. |  |  |
| 2.1.9. | Vlastnosti materiálu ochranného obleku, bez toho aby bol používaný, pri dodržiavaní doporučených podmienok skladovania a intervalov údržby majú byť zachované od dátumu dodania minimálne 14 rokov. To musí byť jasne uvedené v Pokynoch a informáciách výrobcu. |  |  |
| 2.1.10. | Požiadavky na veľkostný sortiment ochranných oblekov bude dodaný výhercovi na základe ponúknutých veľkostných skupín ochranného odevu. |  |  |
| **3.** | **Iné požiadavky****Pre overenie certifikácie a preukázania kvality výrobku uchádzač pri predkladaní ponuky predloží:** |  |  |
| 3.1.1. | EÚ vyhlásenie o zhode a zároveň uvedie adresu webovej stránky výrobcu, kde je možné nájsť EÚ vyhlásenie o zhode v slovenskom jazyku. |  |  |
| 3.1.2. | Certifikát EÚ skúšky typu, prípadne aj záverečný protokol (pokiaľ certifikát neobsahuje výsledky skúšok potrebné na posúdenie zhody). |  |  |
| 3.1.3. | Skúšobné protokoly z akreditovaného skúšobného laboratória o vykonaných akreditovaných skúškach podľa príslušných platných noriem na základe, ktorých bolo vykonané posúdenie zhody a vydaný certifikát EÚ skúšky typu, |  |  |
| 3.1.4. | Pokyny a informácie výrobcu v súlade s požiadavkami Nariadenia EP a Rady (EÚ) 2016/425 v slovenskom jazyku. |  |  |
| 3.1.5. | Pred podpísaním kúpnej zmluvy úspešný uchádzač predloží verejnému obstarávateľovi na posúdenie funkčnú vzorku predmetu zákazky. |  |  |

Všetky dokumenty musia byť vyhotovené v slovenskom jazyku, akceptovaný je český jazyk (okrem EÚ vyhlásenia o zhode a pokynov a informácií výrobcu).

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú
na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t. j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.